פולין קווירק

פולין פרפטואה קווירק (באנגלית: Pauline Perpetua Quirke; נולדה ב-8 ביולי 1959) היא שחקנית אנגלייה. היא ידוע מתפקידה שרון תאודופולופודוס בסדרה הקומית "Birds of a Feather" שרצה מ-1989 ועד 1998 ושוב משנת 2014. על תפקיד זה זכתה קווירק בפרס הקומדיה הבריטית ב-1990 כשחקנית החדשה הטובה ביותר. ב-1996 הייתה מועמדת לפרס באפט"א לטלוויזיה על תפקידה במיני-סדרה "הפסלת" של ה-BBC. תפקידים נוספים שלה בטלוויזיה הם ב"מייזי ריין" (1998–1999) בסדרה "עם הרגליים על הקרקע" (2000–2003) "אמרדייל" (2010–2012) וב"ברודצ'רץ'" (2013 והלאה). קווירק נולדה ברובע האקני של העיר לונדון. את קריירת המשחק החלה כילדה בת שמונה כשהופיעה בסדרת הטלוויזיה "Dixon of Dock Green". ב-1976 הגישה תוכנית טלוויזיה משלה "Pauline's Quirkes" שכללה מוזיקת פופ, נושאים בתחומי עניין של בני העשרה ומערכונים. עוד ב-1976 שיחקה בתפקיד ראשי בפרק בסדרה "Beasts" מאת נייג'ל ניל. היא הופיעה בתפקידים קטנים כמו בסרט "איש הפיל" מ-1980 יחד עם לזלי דאנלופ, וכן בסדרה "Shine on Harvey Moon" בה שיחקה בתפקיד ורוניקה. הפריצה הגדולה של קווירק הייתה ב-1989, היא התחילה לגלם את שרון תאודופולופודוס בקומדיית המצבים "Birds of a Feather" של ה-BBC יחד עם לינדה רובסון ולזלי ג'וזף. היא המשיכה לככב בסדרה ושיחקה ביותר מ-100 פרקים עד לסיומה ב-1998. ב-1994 הופיעה קווירק ב"Surf Advert" לצדה של לינדה רובסון. ב-1996 כיכבה בעיבוד הטלוויזיוני ל"הפסלת" מאת הסופרת מינט וולטרס, וזכתה לשבחי הביקורת על הופעתה. על תפקיד זה הייתה מועמדת לפרס באפט"א לטלוויזיה כשחקנית הטובה ביותר. עם סיום הסדרה "Birds of a Feather" החלה קווירק לשחק בתפקיד הבלשית מייסי ריין בסדרת טלוויזיה הנושאת את שם הדמות. הסדרה רצה ב-1998 וב-1999 ב-BBC One. משנת 2000 ועד 2003 כיכבה קווירק לצדו של וורן קלארק בסדרה של ה-BBC "עם הרגלים על הקרקע". בשנת 2000 גם חזרה להשתתף בסדרה קומית "רכילות במשרד" לצדם של ניל סטוק, רוברט דאוז, ופיפה הייווד. אחרי התחלה מבטיחה הרייטינג של הסדרה צנח והיא ירדה מהמסך אחרי עונה אחת בלבד. עם זאת קווירק הייתה מועמדת על תפקידה לפרס הטלוויזיה הלאומית (אנ') כשחקנית הקומית הפופולרית ביותר. ב-2002 כיכבה יחד עם ניטין גאנאטרה בדרמה הקומית "Being April" ששודרה ב-BBC One. ב-2004 השתתפה בסרט הטלוויזיה "המלחמה של קרי" וב-2005 הופיעה בתפקיד חשוב בסדרת המשטרה "The Bill" בתפקיד קת' וילסון, אשה שהורשעה שלא בצדק ברצח ילד. ב-2006 גילה קווירק את דמותה של המנהלת קולין מק'בי בדוקו-דרמה "The Thieving Headmistress". ב-2008 הופיעה בפרק בסדרה "המשפחה שלי" בתפקיד שודדת הבנקים שרון. לעיתים קרובות נראתה קווירק בקהל של התוכנית "Strictly Come Dancing" והשתתפה בתוכנית האחות "Takes Two". ביוני 2007 התמודדה בתוכנית הטלוויזיה "מאסטר שף" אך נפסלה. ב-2009 וב-2010 שיחקה קווירק בתפקיד ראשי בסדרת הדרמה "Missing" בתפקיד סמלת בילוש מרי ג'יין קרופט, העומדת בראש יחידה לאיתור נעדרים. במאי 2010 הצטרפה קווירק לצוות השחקנים של אופרת הסבון "אמרדייל" בתפקיד הייזל רודז, אמו של הדמות שגילם השחקן ג'קסון וולש. בראיון אמרה קווירק שהתפקיד זה הוא שונה ממה שעשתה קודם, והיא שמחה להיות חלק מהתוכנית. היא שיחקה בתפקיד הייזל עד ינואר 2012. משנת 2013 משחקת קווירק בתפקיד סוזן רייט בסדרת הדרמה "ברודצ'רץ'" של ITV. כלב הלברדור שלה מופיע אף הוא בסדרה. בינואר 2014 חזרה לגלם את דמותה בסדרה "Birds of a Feather" שהועלתה שוב על ידי ITV. העונה השנייה שודרה ב-26 בדצמבר 2014. עונה שלישית צפויה לעלות ב-2015. קווירק נשואה למפיק סטיב שין ולה שני ילדים אמילי וצ'רלי (המככב לצדה בתפקיד טרוויס בסדרה "Birds of a Feather"). הם חיים בכפר פן שבבקינגהאמשייר. ב-2007 אמרה קווירק בראיון בתוכנית "המופע של פול או'גריידי" שהיא סובלת מפחד במה ובדרך כלל מסרבת להופיע בתוכניות טלוויזיה. ב-2009 אובחנה כחולה בדלקת מפרקים ניוונית ועברה ניתוח להחלפת ברך. ב-2011 עשתה קווירק דיאטה וירדה במשקל מ-123 ק"ג (בחג המולד 2010) ל-83 ק"ג (ביולי 2011), לאחר שנאמר לה שעודף המשקל הוא סכנה לבריאותה. אתר האינטרנט הרשמי של פולין קווירק פולין קווירק, במסד הנתונים הקולנועיים IMDb (באנגלית) פולין קווירק, באתר AllMovie (באנגלית) פולין קווירק, במסד הנתונים הקולנועיים KinoPoisk (ברוסית) פולין קווירק באתר "Pauline Quirke Academy of Performing Arts" bio Celebrity MasterChef Green, Kris (28 במאי 2010). "Pauline Quirke joins 'Emmerdale'". Digital Spy. נבדק ב-28 במאי 2010. {{cite web}}: (עזרה) http://www.digitalspy.co.uk/tv/news/a634764/birds-of-a-feather-renewed-for-12th-series-by-itv.html#~p6JzUcgaezVaUG Martland, Lisa. "The Stage Scholarships 2014 - Pauline Quirke Academy of Performing Arts". נבדק ב-5 ביולי 2014. {{cite web}}: (עזרה) Levin, Angela (13 באפריל 2009). "Pauline Quirke: When doctors said I needed a new hip to end my agony, I started to cry". Daily Mail. נבדק ב-27 באוקטובר 2010. {{cite news}}: (עזרה) "Light as a feather! How Pauline Quirke shed a third of her body weight". Daily Mail. 12 ביולי 2011. נבדק ב-12 ביולי 2011. {{cite web}}: (עזרה)